《黄主客邀送高户部，时开筵夷馆》
明代·袁宗道

仙郎别署饮休辞，春冷何堪送所知。羸马冻蹄蹂雪径，饥乌寒距蹴风枝。

夷笺细字摹唐帖，胡髻尖毡缀汉丝。一曲龟兹君莫讶，也堪翻出渭城诗。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。